चैते पुस्तकका लागि लेखकहरू किन मरिहत्ते गर्छन् भने मदन पुरस्कारसँग जोडिएर आउने कुरा धेरै हुन्छन् । एकातिर दुई लाख रुपियाँको थैली आउँछ, अर्कातिर पुस्तकको बिक्री पनि ज्यादा हुन्छ । त्यसमाथि सामाजिक प्रतिष्ठा पनि । “मदन पुरस्कारले एक ठाउँमा ल्याइदिन्छ । तर, त्यसपछिको सफलताचाहिँ मेरिटका आधारमा प्राप्त हुन्छ,” फाइनप्रिन्टका भारी भन्छन्, “मदन पुरस्कार नपाए पनि मनोनयनसम्ममा परोस् भन्ने आशा हुन्छ नै ।”
